God of War Ragnarök. God of War Ragnarök 2022-yilda ommaga taqdim etilgan action-adventure janridagi videooʻyin boʻlib, Santa Monica Studio kompaniyasi tomonidan ishlab chiqarilgan va Sony Interactive Entertainment (SIE) tomonidan nashr etilgan. PlayStation 4 (PS4) va PlayStation 5 (PS5) uchun moʻljallangan. Oʻyin "God of War" videooʻyinlar seriyasiga mansub toʻqqizinchi oʻyin boʻlib, 2018-yilda chiqarilgan "God of War"ning davomi (sikveli) dir. Skandinaviya mifologiyasiga asoslangan ushbu oʻyin voqealari qadimgi Skandinaviyada boʻlib oʻtadi. Oʻyin bosh qahramonlari — Kratos va uning oʻspirin oʻgʻli Atreus.